Струмички амфитеатар

Струмички амфитеатар — мал амфитеатар кој се наоѓа во истоимениот град, Македонија.

Објектот бил изграден во текот на 2010 година, и официјално пуштен на 10 декември 2010 година, по повод празникот на градот Свети Петнаесет тивериополски маченици. Самиот објект бил изграден по претходна консултација со локалните месни заедници и финансиски поддржан од страна на швајцарската Агенција за развој и соработка и Општина Струмица.

Амфитеатарот е сместен во Градскиот парк на површина од 300 м2 со капацитет од 200 седишта. Изведувач на градба била фирмата ДГТ “Неимар“ ДОО Струмица, а за надзор над изведувачот на градбата бил избран ДГУТ “Конинг градба“ ДООЕЛ Струмица.

 Наводи 

Амфитеатар
Категорија:Амфитеатри во Република Македонија
Категорија:Македонската архитектура во 2010 година
Категорија:Градски Парк (Струмица)